text: www.CREUANT.cat: Homenatgen Ruera
  El Teatre Auditori de Granollers va acollir ahir al vespre el primer dels dos concerts dedicats al músic Josep Maria Ruera i centrat en la seua obra 'Empúries'.
  Sota la direcció d'Antoni Ros-Marbà, la peça va ser interpretada per l'Orquestra Nacional Clàssica d'Andorra, l'Orquestra de Cambra de Granollers i la Cobla Sant Jordi-Ciutat de Barcelona. Una actuació que es tornarà a repetir aquest vespre. Amb motiu de les dos audicions dimecres hi va haver una taula rodona sobre la figura de Ruera, vinculat amb Granollers.
  'Empúries' va ser interpretada durant la segona part amb el violinista Gerard Claret com a concertino. El concert va començar amb la interpretació, només amb la cobla, de les sardanes 'El nostre Garreta', 'A l'entorn de la Porxada', 'Tocs de festa' i 'Glossa del ball de donzelles'.